b'\n_START_ARTICLE_\nJoseph Juran\n_START_PARAGRAPH_\nJoseph Moses Juran (24. joulukuuta 1904 \xe2\x80\x93 28. helmikuuta 2008) oli tuotantotalousvaikuttaja, joka kuuluu 1900-luvun laatujohtamisen keskeisiin nimiin. H\xc3\xa4n syntyi Br\xc4\x83ilassa, Romaniassa juutalaiseen perheeseen, mutta asui vuodesta 1912 Yhdysvalloissa._NEWLINE_Juran valmistui Minnesotan yliopistosta. H\xc3\xa4nen veljens\xc3\xa4 oli tunnettu elokuvaohjaaja Nathan Juran, joka kuoli 95 vuoden ik\xc3\xa4isen\xc3\xa4 23. lokakuuta 2002. _NEWLINE_Vilfredo Pareton el\xc3\xa4m\xc3\xa4nty\xc3\xb6h\xc3\xb6n perehdytty\xc3\xa4\xc3\xa4n Juran kehitti Pareton periaatteen._NEWLINE_Juran Institute perustettiin vuonna 1979. Juran julkaisi Japanissa ja Yhdysvalloissa lukuisia kirjoja, joista er\xc3\xa4s on omael\xc3\xa4m\xc3\xa4kerta Architect of Quality (2003). Ohjaajaveljens\xc3\xa4 tavoin h\xc3\xa4n oli eritt\xc3\xa4in pitk\xc3\xa4ik\xc3\xa4inen; h\xc3\xa4n menehtyi 103-vuotiaana k\xc3\xa4rsitty\xc3\xa4\xc3\xa4n aivoverenkiertoh\xc3\xa4iri\xc3\xb6n.'